भोकमरीको समस्या भएका र खाद्य उत्पादन कम हुने क्षेत्रमा समेत विशेष कार्यक्रम अगाडि बढाउन नयाँ संरचनाले महत्वपूर्ण भूमिका खेल्नेमा आशावादी रहेको मिश्रले बताए। विशेषगरी कर्णाली, मध्यपश्चिम र सुदूरपश्चिमका खाद्यान्न कम उत्पादन हुने क्षेत्रमा के–कस्ता कार्यक्रम अगाडि बढाउन सकिन्छ भन्ने कुरा अबको नयाँ नेतृत्वमा भर पर्ने उनको भनाइ छ। ‘ती क्षेत्रमा कसरी काम गर्ने भन्ने विषयमा स्थानीय तहबाट नै सुझाब आउने छ,’ उनले भने, ‘त्यही आधारमा स्थानीय, प्रादेशिक र संघीय सरकारले आवश्यक कार्यक्रम बनाएर लागू गर्नेछ।’
